alibayram/wikipedia-40-langs huggingface dataset:
Retskrivning

Retskrivning eller ortografi er regler for rigtig skrivning af et sprog og omfatter bl.a. stavning, orddeling, tegnsætning og brug af majuskler. Reglerne dannes fra det talte sprog. Det er ofte tilfældigheder, der bestemmer, hvad der er normdannende for retskrivningen. Det kan have afgørende betydning for et folks identitet, hvis der findes en skriftlig sprognorm.

Under purismen blev en lang række fremmedord erstattet med nydannede ord af dansk oprindelse. Hans von Aphelen (1719-79) erstattede - inspireret af tysk Rechtschreibung - ordet ortografi med "retskrivning".

Bogtrykkernes påvirkning 
Et eksempel er Christian 3.s Bibel, der blev normdannende for dansk skriftsprog med former som offuer (= over), loffue (= love), bliffuer, aff, oc eller och, Vnge (= unge) osv. Tilsvarende blev det afgørende for det walisiske sprogs skæbne, at Bibelen blev oversat til walisisk. Mens de keltiske sprog i Irland og Skotland kun bruges af meget få som dagligsprog, tales walisisk af mere ca. 20 % af Wales' befolkning.

Fra 1530'erne fungerede værker fra Christiern Pedersens trykkeri som dansk retskrivningsnorm. Bogtrykkerne påvirkede i høj grad udviklingen af skriftsproget, da de havde interesse i at økonomisere med bogstaverne, mens håndskriften gik over gevind med unødvendige bogstaver i ath (= at), szilld (= sild), effuige (= evige) osv.. "Til" ses stavet både som thil og som tijll. Dobbelt konsonant skulle vise, at den forudgående vokal var lang, som i lesse (= læse), Mennighed, Skollemester, sallig, gall, Kiøbenhaffn, Naffn, bleff, haffde, giffun, Løffverdag. Men også ordets første konsonant blev ofte fordoblet, som i ffange, ffraa, ffordhi, sziin (= sin) og szaa. Hvis man sammenligner en trykt og en håndskrevet udgave af Ægteskabsordinansen, ser man, at der i trykt sprog står "derfor" og "efterdi", håndskrevet bliver det til therfore og eptherthij. "Tvivl" var i den trykte udgave tuil, men i håndskriftet thuiffuil.

Den første officielle retskrivningsordbog udkom i 1872: Svend Grundtvigs Dansk Haandordbog. Ordbøger fandtes tidligere, men Grundtvigs var ment som rettesnor i skolernes danskundervisning. Den blev afløst af Viggo Saabys Dansk Retskrivningsordbog fra 1891, og senere er retskrivningen jævnlig blevet justeret efter talesproget.

I Danmark er det Dansk Sprognævn, der siden oprettelsen i 1955 har fastlagt dansk retskrivning og udgiver den officielle danske retskrivningsordbog, Retskrivningsordbogen. I 1955 hed den blot Retskrivningsordbog. Retskrivningsordbogen fra 1986 er 1. udgave, og den nuværende fra 2012 er 4. udgave.

Noter

Se også 
 Majonæsekrigen
 Særskrivning
 Retskrivningsreformen i 1948
 Svensk retskrivningsreform 1906

Ekstern henvisning 
 Ordbog over det danske sprog – på nettet
 Retskrivningsordbogen på nettet
 Fiduso.dk – Folkefronten af Intelligente Danskere til Udvikling af Sproglig Omhu
 Lov om dansk retskrivning

 
Sprogforskning
Osaka

er en by med  indbyggere i Japans Kansai-region på øen Honshū. Byen er hovedstad i Osaka-præfekturet og den største by i Keihanshinområdet, der bl.a. består af byerne Kyoto, Osaka og Kobe og udgør Osakas byområde. Osaka er den tredjestørste by i Japan efter Tokyo og Yokohama. Osaka-Kobe-Kyoto metroområde (Keihanshin) har  indbyggere og er Japans næststørste efter Stortokyo og blandt verdens megabyer. Byområdets BNP er det næststørste i Japan og verdens 7. største.

Geografisk ligger Osaka ved Yodo Flodens udmunding i Osaka Bugt.

Historisk set har det været Japans handelscentrum. Osaka blev kaldt for  i Edo-perioden, fordi byen var centrum for handel med ris og hjemsted for verdens første future-marked.

Notable bysbørn 
 Tadao Ando - arkitekt

Videre læsning 

 Gerstle, C. Andrew. Kabuki Heroes on the Osaka Stage 1780-1830 (2005).
 Hanes, Jeffrey. The City as Subject: Seki Hajime and the Reinvention of Modern Osaka (2002) online edition 
 Hauser, William B. "Osaka: a Commercial City in Tokugawa Japan." Urbanism past and Present 1977-1978 (5): 23-36.
 Hein, Carola, et al. Rebuilding Urban Japan after 1945. (2003). 274 pp.
 Hotta, Chisato. "The Construction of the Korean Community in Osaka between 1920 and 1945: A Cross-Cultural Perspective." PhD dissertation U. of Chicago 2005. 498 pp. DAI 2005 65(12): 4680-A. DA3158708 Fulltext: ProQuest Dissertations & Theses
 Lockyer, Angus. "The Logic of Spectacle C. 1970," Art History, Sept 2007, Vol. 30 Issue 4, p571-589, on the international exposition held in 1970
 McClain, James L. and Wakita, Osamu, eds. Osaka: The Merchants' Capital of Early Modern Japan. (1999). 295 pp. online edition 
 Michelin Red Guide Kyoto Osaka Kobe 2011 (2011)
 Najita, Tetsuo. Visions of Virtue in Tokugawa Japan: The Kaitokudo Merchant Academy of Osaka. (1987). 334 pp. online edition 
 Rimmer, Peter J. "Japan's World Cities: Tokyo, Osaka, Nagoya or Tokaido Megalopolis?" Development and Change 1986 17(1): 121-157. Issn: 0012-155x
 Ropke, Ian Martin. Historical Dictionary of Osaka and Kyoto. (1999) 273pp
 Ruble, Blair A. Second Metropolis: Pragmatic Pluralism in Gilded Age Chicago, Silver Age Moscow, and Meiji Osaka. (2001). 464 pp.
 Torrance, Richard. "Literacy and Literature in Osaka, 1890-1940," The Journal of Japanese Studies 31#1 (Winter 2005), pp. 27–60 in Project Muse

Referencer

Eksterne henvisninger 

 Official Osaka Prefectural Government homepage 
 Official City of Osaka homepage
 Official Osaka Tourist Guide
 Osaka  Guide with interactive map
Osiris

Osiris (egyptisk Aser eller Wsir) er en af de mest kendte guder fra det gamle Egypten. Han er bror til Seth, Nephthys og sin kone Isis, og er far til Horus. Han er søn af Nut og Geb.

Han kan spores så langt tilbage som 2400 f.v.t. hvor hans navn bl.a. forekommer i pyramideteksterne.

Han fremstiles oftest som en grøn gud i mumiesvøb, med den hvide krone (atef-kronen) på hovedet. På hagen bar han det symbolske gudeskæg, som kunne være en efterligning af et gedebukkeskæg. Hans trone har form af en hieroglyf der betyder sandhed, eller verdensorden.

Han er en sammensat gud som, ligesom andre frugtbarheds- og vegetationsguder, står for død og genopstandelse. Han blev sat i forbindelse med kornets vækst og regeneration, og der er muligvis i forbindelse med kornkulten blevet bagt en form for kagemand, symboliserende Osiris. Som underverdenens hersker var han med til at dømme de døde ved hjertevejningen.

Ifølge Osiris-myten som den er nedskrevet af Plutark, blev han dræbt og sønderlemmet af sin bror Set. Isis tager ud for at finde alle delene af ham, men kan kun finde tretten. Den sidste del, hans lem, er blevet slugt af en fisk, så den må hun magisk fremstille, så han kan genopstå. I den egyptiske version af myten er hans lem dog begravet i Memphis.

Osiris’ vigtigste kultcentre var Abydos og Busiris.

Kilder og henvisninger 

 Politikens bog om det gamle Egypten, Torben Holm-Rasmussen, 
 De religiøse ideers historie, Mircea Eliade

Egyptiske guder
Dødsguder
OSS

Akronymet OSS har flere betydninger:

 Ofte Stillede Spørgsmål – (engelsk "FAQ") er en samling ofte stillede (og besvarede) spørgsmål om et emne.
 Open source – en betegnelse for frit programmel/software.
 Odense Steel Shipyard – Odense Stålskibsværft/Lindøværftet.
 Odense Socialpædagogiske Seminarium –
 Oss – en by i Nederlandene.
 Office of Strategic Services –
 OSS - var en momsregel, der vedrørte salg af radio- og tv-tjenester, teleydelser og elektroniske ydelser til private indenfor EU. 1. juli 2021 ændret til Moms One Stop Shop-ordningen.
Ostehøvl

Ostehøvlen er et redskab til at skære ost i tynde skiver. Den blev opfundet af nordmanden snedker Thor Bjørklund. Han  tog patent på opfindelsen i 1925 og oprettede to år senere en ostehøvlsfabrik i Lillehammer. Fabrikken Thor Bjørklund & Sønner AS  gik konkurs den 28. september 2009 som følge af vigende omsætning.

I 1963 fik danskeren Nils Jagd Jensen den ide at producere dobbeltstrengede  ostehøvle .

Kilder 

Høvle
Enkle maskiner
Køkkenredskaber
Norske opfindelser
Oostende

Oostende er en by i den flamske del af Belgien. Kommunen har 69.969 indbyggere (pr. 1. juli 2013).

Eksterne henvisninger 

Byer i Belgien
Flandern
Ourthe

Ourthe er en flod i Belgien med en længde på 165 kilometer. Den går gennem provinsen Luxembourg i regionen Vallonien i den sydøstlige del af landet; 120 kilometer sydøst for hovedstaden Bruxelles. Den er biflod til Maas.

Henvisninger 

Floder i Belgien
Ouverture

Ouverture er fransk og betyder "åbning" eller "forspil". Ordet bruges især om orkesterforspil til en opera eller et skuespil. Ouverturen består ofte af citater fra resten af musikken i operaen, musicalen eller skuespilllet (et eksempel herpå er Kuhlaus ouverture til Elverhøi). Men en del ouverturer er tematisk helt fritstående; således Mozarts ouverture til Figaros Bryllup og Rossinis til Barberen i Sevilla.

Kompositionsformer
Ouzo

Ouzo (ούζο) er en anis-baseret brændevin fra Grækenland og grækernes nationaldrik. Ouzo er meget lig absint, blot uden have-malurt. Ouzo er klart, indtil man blander det med vand, hvorefter det bliver mælkehvidt. Dette skyldes at drikken indeholder stoffet anethol, som er opløseligt i alkohol men ikke i vand. Dette danner bundfald, og den hvide farve optræder. 
Når man blander ouzo med vand bliver alkoholprocenten lavere, og anetholen fælder ud. 

En relateret drink er Tsipouro.

Historie 
Ouzoens historie er uklar, men enkelte mener, at det har eksisteret i en eller anden form siden antikken. Destillationsteknikken blev dog først kendt omkring 1200-tallet i Europa, hvorfor en eventuel drik inden da må have haft en langt lavere alkoholprocent end nutidens Ouzo.

En lignede drink, raki, blev lavet i det Byzantinske rige og senere det Osmanniske Rige. Navnet raki bliver stadig brugt om tyrkiske og arabiske drikke, der i høj grad minder om ouzo.

Moderne ouzoproduktion begyndte efter at Grækenland blev selvstændig i 1800-tallet. Det tidligste produktionscenter for ouzo var øen Lesbos, og store mængder af brændevinen bliver fortsat fremstillet der. En af de største producenter er Barbayiannis (Βαρβαγιάννης), som holder til på den sydligste del af øen.

I 1932 udviklede man en metode at destillere ouzo på hvor kobberkedler benyttes, og dette regnes i dag som den korrekte måde at lave drikken på.

Likører
Mad fra Grækenland
Ovamboland

Ovamboland var et bantustan i Sydvestafrika (i den nordlige del af det nuværende Namibia), oprettet i 1968 af apartheid-regeringen, med det formål at være et selvstyrende område for ovambo-folket. Området fik selvstyre i 1973. I 1989 blev det nedlagt som led i overgangen til uafhængighed fra Sydafrika.

Namibia
Ovation

En ovation eller stående ovation er en speciel form for bifald, hvor forsamlingen, i tillæg til klapperiet og evt. tilråb, rejser sig op. Denne gestus udføres for at vise styrket anerkendelse af det eller den, som ovationen rettes til. Kutyme omkring anvendelsen af ovation er forskellig, men det betragtes normalt som en betydelig ære at modtage en ovation.

Akklamationen er en variant af den stående ovation, som kan forekomme, når der i en forsamling foretages valg/kåring af en kandidat uden modkandidater.

Musik
Teater
Ozon

Ozon er en luftart (O3) i stratosfæren, der beskytter mod ultraviolet stråling. Industrielt bruges ozon som en kraftig oxidator. Ozon er kemisk ustabilt, og tilstedeværelsen af selv forsvindende mængder af "fremmedstoffer" gør det yderst eksplosionsfarligt. Af den grund bruges ozon ikke som iltningsmiddel i raketters motorsystemer, til trods for at ozon er mere kompakt end en tilsvarende mængde "normal", molekylær ilt (O2).

Ozon kan dannes ved en spontan reaktion mellem svovlilte (SO2) og forskellige kvælstofilter (NOx). Da disse luftarter oftest findes, hvor man har røg fra kraftværker, fabriksskorstene m.m. i blanding med udstødningsgas fra biler, vil der dannes ozon i tæt trafikerede områder af vore byer. Ozonens ustabilitet fører til, at der dannes frie iltatomer (O), som er yderst aggressive over for levende væv. Det kan f.eks. ses af de talrige ozonskader på bytræer og -buske (skaden ligner "blancherede" pletter). På den måde kan ozonskader bruges som indikator for, at der er svovlilte og kvælstofilte i luften.

I laboratoriet kan ozon producers ved elektrolyse, af 3 molær svovlsyre som elektrolyt, med en katode af grafit og en anode af platintråd. 
Reaktionen der sker, ser således ud:
3 H2O → O3 + 6 H+ + 6 e− ΔEo = − 1.53 V 
6 H+ + 6 e− → 3 H2 ΔEo = 0 V 
2 H2O → O2 + 4 H+ + 4 e− ΔEo = −1. 23 V 

Ozons ætsende virkning på levende væv har tidligere været udnyttet lægeligt ved, at man lagde tuberkulosesanatorier i tætte nåleskove. Der dannes nemlig en smule ozon, hvor der vokser nåletræer, og ved indånding fik man dræbt tuberkulosebakterierne dybt nede i patienternes lunger.

Ozon er en aggressiv oxidant, og i større mængder vil den mærkbart angribe slimhinder (f.eks. lunger).

Se også 
 Ozonlaget
 Jordens atmosfære

Eksterne links 

 The Ozone Hole
 What is ozone?

Kilder/referencer 

Luftforurening
Gasser
Padova

Padova, især tidligere på dansk kaldet Padua, er en by i Italien. Byen er provinshovedstad i Padovaprovinsen og det økonomiske og trafikale centrum i hele Venetoregionen i Norditalien. Byen ligger ved floden Bacchiglione, 40 km vest for Venedig og 29 km sydøst for Vicenza.

I selve Padova er der indbyggere, men byen udgør en del af byområdet Padova-Venezia med ca. 1.600.000 indbyggere.
Bycentret er meget pittoresk med et stort net af gader med søjlegange samt et antal smukke pladser, hvoraf den 90.000 m² store Prato delle Valle er den mest kendte.

Universitetet er grundlagt 1222. Galileo Galilei var professor i matematik ved Università degli Studi di Padova, der er verdens tredjeældste universitet, og Corfitz Ulfeldt var immatrikuleret her 1628-29. Verdens første Anatomiske Teater blev opført for universitetet i 1594.

Til universitetet hører byens botaniske have "Orto botanico", som er verdens ældste eksisterende botaniske have.

Byens mest berømte attraktion er Scrovegni kapel, hvis indre er helt dækket af fresker af Giotto di Bondone.

Referencer
Pain

Pain kan henvise til flere artikler:

 Pain (band) – et svensk industrial metal-band dannet i 1997 som et hobbyprojekt af Peter Tägtgren.
 Pain (album) – album fra gruppen Pain
 Pain (Naruto) (ペイン, Pain) er en figur fra Manga- og Anime-serien Naruto 
  Pain er navnet på et fransk brød (Franske ord og vendinger).
Palatal

Palatal (fra latin palatum "gane") kan have flere betydninger:

 Palatalisering – en hævning af fortungen i retning mod den hårde gane; dansk /l/ er f.eks svagt palatiseret
 Palatal konsonant – konsonant der frembringes med tungeryggen løftet mod den hårde gane
I gastronomien bruges det om retter som fryder ganen, altså som er velsmagende.
Palmesøndag

Palmesøndag er søndagen før påske, og dermed begyndelsen på den sidste uge i fasten, som også bliver kaldt den stille uge. Fejres til minde om Jesu indtog i Jerusalem. Den fejres sidste søndag før påske. Navnet kommer af evangeliernes beretning om, at folk viftede palmegrene foran Jesus, da han red ind i byen.

Den tidligste dato for Palmesøndag er 15. marts og den seneste er 18. april.

Historie

I 500-tallet samlede kristne i Jerusalem sig på Oliebjerget på palmesøndag. Efter læsning af evangeliet gik de i procession ind til byen. Traditionen spredte sig ret hurtigt til hele den østlige kirke.

I 7. og 8. århundrede begyndte man i vest med skikken at bringe palmegrene til kirken, og i det 9. århundrede blev dette indført som en fast del af liturgien, og festen kan regnes som fuldt indført også i vest fra denne tid. Omfattende optog var fra 800-tallet særlig almindelige i det nordlige Frankrig. Kirkens portaler og i nogen tilfælde også byportene blev brugt som symboler på Jesus ankomst gennem Jerusalems porte.

Slaget ved Nesjar fandt sted på palmesøndag og Sigvat Tordssons digt om slaget er den første omtale af en ugedag i norsk historie.

Liturgi
Den liturgiske farve er rød i den katolske kirke, fordi Palmesøndag er den første markering af Kristi lidelse. Men i den lutherske kirke i Norge er farven violet, på samme måde som for skærtorsdag og langfredag.

Udendørs procession

I øst begyndte man tidlig med store processioner under fejringen af Palmesøndag. Festen kaldes der ofte Indgangen i Jerusalem.

I vest tog det længere tid, og helt frem til pave Pius XIIs reform i 1955 var festen ret afdæmpet i den katolske kirke. Dette har også præget liturgien i de protestantiske kirker, som er inspirerede af katolsk tradition. Palmesøndagsprocessionen begynder med en læsning af den relevante evangelietekst og følges op med, at de troende vandrer med palmekviste i hænderne, og ind i kirken, et optog som skal symbolisere indtoget i Jerusalem. Inden processionen udtaler præsten en velsignelse og stænker vievann på grenene og de forsamlede med en aspergil. 

Efterhånden har også mange protestantiske menigheder og kirker indført processioner, og nogen steder mødes flere menigheder for fælles evangelielæsning, efterfulgt af procession tilbage til de enkelte kirker. 

I den katolske kirke er det forventet, at de troende opbevarer palmegrenene, som bruges denne dag. De bliver så bragt tilbage til kirken og brændt lige før Askeonsdag året efter, og asken bruges til uddeling af askekors denne dag.

I lande, hvor palmegrene ikke er let tilgængelige, bruges oftest grene fra stedsegrønne træer; i Norge er tujagrene almindeligt brugte.

Noter

Eksterne henvisninger 

Helligdage
Kristendom
Påske
Pan

Pan er i græsk mytologi hyrdens og dyreflokkens gud og gud for bjergenes liv og den vilde jagt. Han kendes på sine bukkeben med kraftig, ofte mørk, pels, på sine to små horn i panden, på sit ofte drilske væsen og ikke mindst på sit instrument, panfløjten. I romersk mytologi optræder Pan under navnet Faunus.

Pan associeres ofte med det drilske element, der hverken kan betegnes godartet eller ondsindet. Det virker som om Pan skaber ulykker for underholdningens skyld.

Tillige har Pan næsten altid en kraftig erotisk eller seksuel betydning; han er i mytologien kendt for at have forført adskillige kvinder og gudinder.
I visse fortællinger fik Pan sin fløjte, da han forfulgte nymfen Syrinx, til hun ikke kunne se anden udvej for at undslippe ham end at forvandle sig til siv langs floden Ladon (Λάδωνας, Ládonas). Af disse siv gjorde Pan sig herefter sin fløjte.

Pan er den eneste græske gudeskikkelse, der dør. Til trods herfor tilbedes han stadig af mange hedenske trosretninger, lige så ofte under navnet "den hornede gud" som under sit eget navn.

Noter

Eksterne henvisninger

Se også 

 Panfløjte
 Dafnis (mytologi)
 Olympos (mytologi)

Græske guder
Parabel

En parabel er en geometrisk kurve i et plan, som sædvanligvis opstår som grafen for et andengradspolynomium.

Matematisk Forskrift 
Et andengradspolynomium er givet ved følgende forskrift:Koefficienterne a, b og c bestemmer parablens udseende og placering. Og dens eventuelle skæring med x-aksen (de såkaldte rødder) findes ved at løse andengradsligningen, givet ved:.

Geometrisk definition 

Givet et brændpunkt, F, og en ledelinje, L, er en parabel den mængde af punkter som har lige stor afstand til ledelinjen og brændpunktet.

Hvis parablens ledelinje er placeret i et almindeligt koordinatsystem så ledelinjen er parallel med x-aksen, vil parablen kunne beskrives som grafen for et andengradspolynomium.

Parabelkurver fremkommer adskillige steder i naturen og videnskaben:
 Bolde, projektiler og andre frit faldende genstande følger en bane der har facon som en parabel – deraf begrebet kasteparabel. Teoretisk set gælder det dog kun, hvis genstanden ikke møder luftmodstand.
 Et ubelastet kabel der hænger udspændt vil have form som kædelinjer, men hvis de belastes ensartet (som når man f.eks. hægter brofag på en hængebro) vil kablet nærme sig parabelform.
 En reflektor til brug, hvor man ønsker et parallelt strålebundt (som f.eks. i en projektør eller en parabolantenne), vil have parabelform (eller rettere en paraboloide som fremkommer når parablen drejes om sin symmetriakse).

Parablen er tillige en af keglesnitskurverne som kan fremkomme som skæringskurve mellem et plan og en kegle.

Navnefaderen til parablen var Apollonius

Matematikken bag 
Det generelle tilfælde af en parabel er som sagt en kurve i et plan, og kan i et koordinatsystem beskrives som punkter, (x,y), der opfylder følgende ligning:

hvor koefficienterne, A..F, vælges så følgende er opfyldt:
 Koefficienterne er reelle tal.
 B2 = 4 A C
 A og C må ikke begge være 0
 Ligningen skal have flere løsninger

Hvis ledelinjen er parallel med x-aksen, kan den beskrives som løsninger til en almindelig andengradsligning:

I forhold til den generelle ligning er B og C her sat til 0; A og E må da ikke være 0.

Se også 
Parabel (lignelse)

Keglesnit
Grafer
Kurver
Parallel

Ordet parallel kommer af af latin parallelus, som kommer af det græske parallelos fra par- + allelo = "gensidig". Heraf den moderne brug: ligeløbende, jævnsides. Det er én af matematikkens grundpåstande (teoremer), at parallelle linjer mødes aldrig (se dog Ikke-euklidisk geometri).

Se også 

Elementær geometri
Paraná

Paraná er med 3.940 km og et afvandingsområde på 3,5 mio. km² den næstlængste flod i Sydamerika efter Amazonfloden.
Den starter i Brasilien ved foreningen af floderne Grande og Paranaíba, i det sydlige Brasilien og løber gennem Paraguay og Argentina.

Syd for den opstemmede Itaipú-sø (med verdens største vandkraftværk, Itaipú) er den grænseflod mellem Argentina og Paraguay. Ved Corrientes i Argentina løber den sammen med Paraguayfloden. Den fortsætter mod syd for sammen med Uruguayfloden at danne det mægtige Río de la Plata-mundingsområde. Paraná er sejlbar for store skibe på de nederste 1.600 km og spiller en væsentlig rolle for godstransporten i hele regionen.

Eksterne henvisninger 

Atlantens afvandingsområde
Vandløb i Sydamerika
Partikel

Partikel henviser til små entiteter (stofdel, ubøjeligt ord) inden for natur- eller sprogvidenskab:

 Partikel (fysik), herunder
 Elementarpartikel
 Subatomar partikel
 Atom
 Jordpartikel
 Sodpartikel
 Støvpartikel
 Partikel (sprogvidenskab)
 Verbalpartikel

Se også 
 Partikelaccelerator
 Brøkdel, del, enhed, fnug, ion, korn, stump – "partikler" inden for naturvidenskaben
 Præposition, konjunktion, udråbsord, adverbium – "partikler" inden for sprogvidenskaben
Passage

En passage er en gennemgang. Mest almindeligt beskriver det en sti eller et stræde, der forbinder to større færdselsårer. En sådan passage er typisk for lille til at være en vej, eller der er trin der umuliggør kørende trafik.

Andre steder beskriver ordet et sted hvor man (relativt) nemt kan passere en barriere eller hindring, for eksempel et bjergpas, et vadested over et vandløb eller lignende.

Passage kan også bruges om et stykke af et musiknummer eller en film, for eksempel et mellemspil uden omkvæd mellem to vers i en sang eller en filmscene, der er lagt ind i filmforløbet uden direkte at forbinde det foregående forløb med det efterfølgende.

Se også
Port
Dør
Jorcks Passage
Sankt Annæ Passage
Tunnel
Bro

Vejtyper
Passageinstrument

Et passageinstrument er et astronomisk instrument som bruges til måle stjerners position på himmelkuglen. Instrumentet består af en kikkert som er monteret på en fast vandret akse som er placeret i øst-vestlig retning. Det betyder at kikkerten altid vender mod punkter i meridianes plan, det vil sige planen gennem zenit, nadir og nord-syd-retningen. Aksen er konstrueret så kikkertens hældning kan aflæses med stor nøjagtighed. Når en stjerne passerer meridianens plan, kan dens højde aflæses på passageinstrumentets akse samtidig med at det præcise tidspunkt aflæses på et ur.

Det første passageinstrument blev lavet af Ole Rømer efter en ide Jean Picard i 1690'erne. Ole Rømers passageinstrument havde en målenøjagtighed på 5 buesekunder.

Referencer 

Astronomi
Måleinstrumenter
Passiv

Passiv har flere betydninger:

 Passiv (regnskab) – kapitalfremskaffelsen i regnskabsvæsen, modsat aktiv
 Lideform – bøjning af et udsagnsord, hvor subjektet er genstand for en handling, kaldes også passiv

Som tillægsord
Passiv vil sige at man ikke foretager sig noget.
 Passiv immunisering – når organismen får tilført antistoffer udefra
 Passiv pick-up – en pick-up til en elektrisk guitar uden forforstærker
 Passiv rygning – inhalering af røgen fra andres tobaksrygning
Paul Hermann Müller

Paul Hermann Müller (født 12. januar 1899, død 12. oktober 1965) var en schweizisk kemiker.

Paul Müller opdagede i 1939 DDT's insektdræbende virkning, og den opdagelse fik han nobelprisen for i 1948.

Eksterne henvisninger 
 Paul Hermann Müller på nobelprize.org

Nobelprismodtagere i medicin
Kemikere fra Schweiz
Nobelprismodtagere fra Schweiz
Pax

{{harflertydig4|For den norske film, se Pax (film)}}

Pax var fredens gudinde i romersk mytologi. Hun var datter af Jupiter og Themis.

Under Augustus tid blev indført en officiel kult til dyrkelse af Pax, og til hendes ære opførtes i Rom et fredsalter, Ara Pacis.

Pax modsvarer i græsk mytologi Eirene.Pax benyttes også i den civile luftfart som en forkortelse for passagerer. Pap'' var forkortelse for passager (i ental).

Eksterne links 

Romerske guder
PCR

PCR (polymerase chain reaction) er en gen-opformeringsteknik, der har mange anvendelser i molekylær- og mikrobiologi samt diagnostik, jvf. test for smitte med coronavirus.

Princippet i teknikken er, at man har to stykker DNA, der er komplementære til enderne af det gen, der ønskes opformeret (amplificeret). Disse små stykker DNA kaldes primere, idet de bruges til at prime (af engelsk: "starthjælp") processen. De to primere binder pga. komplementariteten til hver ende af genet, og forlænges herefter ved brug af en DNA polymerase, et enzym, der bruger enkelte nukleotider til at kopiere DNA. Det dannede stykke DNA kan nu indgå i en ny primerreaktion, hvorved processens hastighed bliver eksponentielt stigende. 

En vigtig anvendelse af PCR er til "kloning" af gener, dvs. indsætning af gener i andre organismer. Typisk indsættes et fremmed gen i bakterier som Escherichia coli eller alm. bagegær (Saccharomyces cerevisiae), men teknikken kan også bruges på planter og højerestående organismer og dyr.

En anden vigtig anvendelse af PCR er til detektion og identifikation af mikroorganismer. Denne teknik kan påvise indtil ganske få genkopier (specifikke nukleinsyresekvenser/DNA) fra mikroorganismen og dermed hjælpe med til at identificere organismen i laboratoriet. Dette bruges normalt til påvisning af mikroorganismer som er umulige eller vanskelige at dyrke, som f.eks. Chlamydia trachomatis, Bordetella pertussis, Mycoplasma pneumoniae.

Kary Mullis fik i 1993 tildelt en halv Nobelpris for at opfinde PCR-teknikken.

Taq polymerase 
I 1980'erne, da PCR-teknikken var i sin udvikling stødte man hurtigt ind i et problem. Efter hver replikation måtte opløsningen varmes op til over 90°C for at denaturere de ny-formede dobbeltstrengede DNA molekyler. Denne opvarmning medfører dog også en denaturering af enzymet DNA polymerase, der skal bruges i næste replikationscyklus. Derfor skulle der efter hver opvarmning tilføjes nye enzymer, der var med til at gøre processen dyr og langsommelig. Man fandt dog hurtigt en løsning - Taq-polymerase. Taq polymerase, eller Taq pol, som det ofte forkortes, stammer fra det termofile bakterie Thermus aquaticus. T. aquaticus er et bakterie, der lever i varme kilder, og har det bedst ved temperaturer over 70°C. Dette har medført en evolutionær fordel for individer med enzymer, der er resistente mod høje temperaturer. Som et resultat af dette har Taq pol optimale forudsætninger for DNA replikation ved temperaturer omkring 80°C samt ingen problemer med at forblive aktivt, selv ved opvarmning helt op mod 100°C.

Brugen af Taq pol, frem for polymerase fra E. coli (der tidligere anvendtes), var altså med til at muliggøre en lettere og billigere PCR udførsel ved højere temperaturer. Desuden viser det sig, at den højere temperatur, nu også under DNA-replikationsfasen, medfører højere specificitet for de såkaldte primere og en mindre produktion af uønskede bi-produkter.

Se også 

 Ekstremofil

Kilde/henvisning 

Biokemi
Kloning
Pedel

En pedel eller skolebetjent er en person, der ansat til at varetage vedligeholdelsen af bygninger og inventar på en skole.

En pedel kan være faglært (ejendomsservicetekniker) eller ufaglært, og betegnes i dag ofte som serviceleder eller servicemedarbejder.

Noter 

Stillingsbetegnelser
Pejling

Pejling er stedbestemmelse ud fra retnings- og/eller afstandsbestemmelse til genkendelige objekter i landskabet.

Pejling er i jagtterminologi, den orientering man foretager før der skydes til et stillestående stykke vildt for i tilfælde af anskydning at kunne finde det sted, hvor vildtet stod i skudøjeblikket.

Se også 
 Triangulering

Navigation
Jagtterminologi
Peltast

En peltast var en letbevæbnet thrakisk infanterist, men er især kendt fra det antikke Grækenland. Peltasterne havde navn efter deres lette læderskjolde (pelte), og de bar intet andet panser. Deres våben var små kastespyd og også sværd.

I de græske hære indgik peltasterne, bueskytter, slyngekastere og ryttere i de letbevæbnede tropper (gymnetaí), der supplerede de effektive, men tunge hoplitter og deres falanks.

Antikken
Krigertyper
Perron

En perron er en forhøjning bygget langs med eller mellem jernbanespor med henblik på at lette indstigning til og udstigning fra jernbanevogne (tog) – perroner beregnet til passagerer, men der findes også gods-, bagage- og rengøringsperroner. En perron kan også være de større afsnit af gulvarealet i kollektive bytransportmidler, f.eks. sporvogne eller busser, som er fri for sæder og kan anvendes af stående passagerer. Der skelnes mellem for-, midter- og bagperroner.

Perrontyper 
Hvor stationen kun har to hovedspor findes som regel en hovedperron mellem stationsbygningen og spor 1 og en ensidet eller tosidet mellemperron mellem spor 1 og 2. På S-banen ses ofte en tosidet perron mellem sporene og med stationsbygningen med servicefaciliteter direkte i tilknytning til perronen.

På stationer med mere end 2 hovedspor er normalt anlagt perroner (med forkant til begge sider) mellem sporene. Disse perroner kaldes øperroner. På sækstationer anvendes tungeperroner. Helsingør Station er et eksempel på en sækstation med tungeperroner.

Fjernbaneperroner er generelt anlagt med en højde på 55 cm over skinneoverkant, medens S-banens perroner har en højde på 92 cm over skinneoverkant. Godsperroner er 123 cm høje så de er plan med gulvet i de fleste godsvognstyper. Bagage- eller rejsegodperroner – som på f.eks. København H, er normalt ret lave. På S-banens perroner findes nær perronkanten afmærkning af en sikkerhedszone. Dette skyldes især de "nye" S-tog, hvis vognkasse rager lidt ind over perronen. På fjernbanernes perroner findes en tilsvarende afmærkning, men normalt kun perroner der kan passeres af gennemkørende tog med mere end 140 km/t.

Jernbanestationer
Pervers

Pervers har flere betydninger:

 perversion – seksuel afvigelse fra det der opfattes som normalt.
 Per Vers – dansk hip-hop kunstner.
Peterskirken

Peterskirken () er en af verdens største kirkebygninger. Den er også kendt for sin benediktionsloggia, hvorfra en nyvalgt pave præsenteres første gang efter en afholdt konklave.

Den afløste en oldkristelig basilika fra 300-tallet.

Den ligger i Vatikanstaten i Rom og er et af de helligste steder for katolicismen og centrum for den romersk-katolske kirke. (Den er ikke domkirke; det er Laterankirken (San Giovanni in Laterano).)

Bygning 
Byggeriet blev påbegyndt i 1506 og afsluttet i 1626. Traditionen fortæller, at den blev bygget, hvor Sankt Peter, en af Jesu disciple og den første pave, blev korsfæstet og begravet. Kirken rummer efter overleveringen Sankt Peters grav under hovedaltret. Også andre paver er begravet der.

I kirken findes en samling af smukke mosaikker og marmorskulpturer. Den mest kendte er Michelangelos Pietà, der forestiller jomfru Maria med Jesus i sine arme, efter han er korsfæstet. Gravmonumentet for pave Pius VII (1831) er af Thorvaldsen, der ikke var katolik.

Den overdækkede korridor Passetto di Borgo opført af pave Nikolaus III forbinder kirken med Engelsborg. Går man ind ad Peterskirkens hovedportal, kommer man efter få meter til en stor, rød porfyrsten i gulvet. Der skal Karl den Store have stået, da han under julemessen i år 800 blev kronet til kejser af pave Leo III. Karl havde ønsket selv at sætte kronen på sit hoved og syntes meget dårligt om, at paven kom ham i forkøbet.

Den svenske konvertit Gudrun Ramstad havde en tilbøjelighed for katolske præster. Efterhånden gjorde det hende berygtet i hele Norden. J.O. Smit, der var katolsk biskop i Oslo, havde ondt af hende og tilbød hende sjælesorg, som han dog måtte afbryde af frygt for skandale. I 1928 flyttede han til Rom for som domherre at stå for de pavelige ceremonier. Men frk. Ramstad rejste også til Rom, og efter vesper 24. november 1929 rettede hun en revolver mod Smit. Den var ikke ladt, og Vatikanets politi fik hende sendt hjem. Men et rygte vil vide, at et skud blev affyret. Efter våbenbrug skal en kirke indvies på ny, og det skal så være sket med Peterskirken i al hemmelighed.

Design 
Peterskirken er primært designet af Donato Bramante, Michelangelo, Carlo Maderno og Gian Lorenzo Bernini, og det er en af de mest anerkendte bygninger fra renæssancen og den største kirke i verden. Selvom det hverken er hovedkirken i den katolske kirke eller katedralen i bispedømmet Rom, er Peterskirken anset som en af de helligste i den katolske verden. Den er blevet beskrevet som "havende en unik position i den Kristne verden". og som den "største af alle kirker i kristendommen".

Noter

Referencer

Eksterne henvisninger 

 Vatikanets hjemmeside

Kirker i Rom
Vatikanstaten
Etableret i 1626
Katolske kirker
Kroningskirker
Petroleum

Petroleum er en fraktion af råolie med kogepunkt mellem 151 °C og 301 °C. Det er en klar eller svagt gullig væske, der hovedsageligt bruges som brændsel, motorbrændstof eller opløsningsmiddel. Tidligere anvendtes det også i stor udstrækning til belysning.

Synonymer: kerosin og belysningspetroleum.

Orddannelser: petroleumskamin, petroleumslampe, petroleumsovn.

Eksterne henvisninger 
 

Kulbrinter
Fossile brændstoffer og brændsler
Råolie
Pietà

Pietà betyder "barmhjertighed" på italiensk. I religiøs sammenhæng "fromhed". Desuden er det en betegnelse for en kunstnerisk fremstilling af jomfru Maria med den døde Jesus på skødet. Den mest kendte Pietà er Michelangelos Pietà i Peterskirken i Rom.

Ekstern kilde/henvisning 

Kunst
Pilot (flertydig)

Pilot kan have flere betydninger:
 Pilot – en fører af en flyvemaskine eller lignende.
 Pilot (forundersøgelse)
 Pilot (bærepæl) – en pæl, der benyttes, når der skal bygges på et vådt eller sumpet område.
 Pilot (musikgruppe) – en pop-rock musikgruppe der er bedst kendt for deres 1975 hitsange "Magic" og "January".
 Pilotepisode – en episode i en tv-serie, hvor personerne og historien introduceres.

 Pilotepisoder
 Pilot (American Dad!)
 Pilot (Desperate Housewives)
 Pilot (Glee)
 Pilot (How I Met Your Mother)
 Pilot (Lost)
 Pilot (One Tree Hill)
 Pilot (Rick and Morty)

 Se også
 Lods (hedder pilot på engelsk)
 Pilotering
 Autopilot
Pink Peace

Pink Peace er navnet på en rose (plante). 'Pink Peace' er en mutation fra klonen 'Peace', som også kaldes 'Fredsrosen', fordi den kom på markedet netop ved afslutningen af 2. verdenskrig. 'Peace' og dermed 'Pink Peace' er stadig blandt de allermest sygdomsfrie rosensorter.

Buske
Pinocchio

Pinocchio er en italiensk børnebog fra 1883 af Carlo Collodi. Pinocchio blev i 1940 brugt af Walt Disney Company i tegnefilmen af samme navn. Det er en fortælling med megen morale og satire.

Historien handler om dukkemageren Geppetto, der laver en trædukke Pinocchio og ønsker sig, at dukken vil blive til en rigtig dreng. Feen gør dukken levende, og hun siger at han først bliver en rigtig dreng, når han har lært at tale sandt og være uselvisk.

Det er ikke så nemt; den lille dukke lyver ofte, og hans næse vokser for hver gang. Og han lader sig let lokke i fordærv.

Men alt ender godt, og han bliver en rigtig dreng.

Disneys film blev et økonomisk flop. Da den kom, var 2. verdenskrig brudt ud, og det europæiske marked var udelukket og det amerikanske marked svigtede. På trods af det regnes den i dag for en af hans bedste film, omend kendere af Collodis bog rynker på næsen af den. Musikken blev komponeret af Leigh Harline og Ned Washington, og en af sangene When you wish upon af star er blevet Disneys kendingsmelodi.
En anden kendt sang fra filmen er Der er ingen bånd der binder mig.

Han fik sin egen tegneserie hos Walt Disney, men kan også indgå som biperson i andre figurers serier. En "and" at sluge er, at han stadig er af træ, selv om filmen ender med hans forvandling til en rigtig dreng.

Eksterne henvisninger 

Eventyr
Anders And-figurer
Pizza

Pizza er et fladt rundt brød dækket af olivenolie, tomatsauce og flere ingredienser af forskellig type. Den kan købes på et pizzeria, en restaurant, eller den kan være hjemmelavet. Pizzaer fås også dybfrosne i supermarkeder, kiosker m.m.

Der har tidligere hersket en opfattelse af, at pizza stammer fra Italien, men pizzaens oprindelse kan ikke fastslås med sikkerhed. Ordet pizza er både i familie med det græske pitta og det tyrkiske pide, som fortæller, at begrebet har dækket over en oldgammel middelhavsudgave af fladbrød.

Ordet pizzeria optages først i en italiensk ordbog i 1918. Til gengæld menes Napoli at være stedet, hvor den første pizza margherita blev lavet og navngivet efter dronningen af Savojen, der valgte tomater, mozzarella og basilikum som sin favorit.

Pizzaen laves som udgangspunkt ved at forme pizzadejen, lægge fyldet på, og bage den ved høj temperatur i en pizzaovn, der kan nå temperaturer på omkring 360 grader. De fleste bages som fladbrød, medens andre foldes sammen omkring fyldet. Verden over er der mange traditioner for pizzabagning og fyld.

I Danmark har standardpizzaen en middeltyk bund og et forholdsvist tykt lag fyld. Den sydeuropæiske pizza har oftest en tyndere bund og et forholdsvist tyndt lag udsøgt topping.

Fra USA kommer en speciel udgave af pizzaen, kaldet deep pan-pizza eller Chicago-style pizza, der bliver lavet og bagt i en form, som giver en høj kant i stil med en tærte. I Detroit har man en type kaldet Detroit-style pizza, som er firkantet.

På samme måde har andre lande verden over forskellige traditioner for pizzabagning og fyld.

Toppings 
En pizza er som regel rund og kan have forskellige slags toppings af bl.a.

Ved kombination fås de mest almindelige pizzaer på menukortene. Der findes alternative toppinger som fx kartoffel eller æg, og visse steder serveres pizza med speciel dressing som cremefraiche-dressing. Pizza serveres oftest som fastfood.

Typer 
Blandt kendte pizza-variationer er margherita, capricciosa, marinara, pugliese, quattri stagioni og hawaiipizza.

Se også 

 Bagesten
 Calzone
 Grandiosa
 Ufo (pizza)

Kilder/referencer 

 
Mad fra Italien
Napoli
Pjece

Pjece har flere betydninger:

 Pjece (tryksag) – en lille ikke periodisk tryksag, der ikke er indbundet
 Pjece (våben) – er i artilleriet et stykke rørskyts med tilhørende understel samt hjul eller bælter.
Verdens syv underværker

Verdens syv underværker blev beskrevet af Antipatros fra Sidon i 2. århundrede f.Kr.

Oldtidens syv underværker 
De syv underværker i antikken var:

 Zeusstatuen i Olympia
 Artemistemplet i Efesos
 Mausoleet i Halikarnassos
 Kolossen på Rhodos
 Fyrtårnet på Faros ved Alexandria
 Den store pyramide i Giza (Kheopspyramiden)
 Babylons hængende haver

Af de syv vidundere kan kun Kheopspyramiden ses i dag i nogenlunde sin oprindelige form; de resterende seks vidundere er alle gået mere eller mindre til grunde:
 Zeusstatuen blev ødelagt under en brand i 462. Kun fundamentet og nogle fragmenter af det tempel, der husede statuen, kan stadig ses.
 Artemistemplet er blevet ødelagt og genopbygget flere gange, sidst af goterne i 262. Resterne af ruinen kan fortsat ses ved byen Selcuk i Tyrkiet.
 Mausoleet blev ødelagt af jordskælv i 1400-tallet. Efterfølgende blev byggematerialerne brugt til at opføre den nærliggende borg i Bodrum. Enkelte artefakter fra mausoleet kan ses på British Museum.
 Kolossen stod i blot 56 år, indtil et jordskælv knækkede benene på den. Ingen sikre fund har overlevet til vore dage.
 Fyrtårnet faldt for et jordskælv i 1375; der eksisterer ingen beviser for hvordan det så ud. Der pågår stadig udgravninger ved Alexandria, der henføres til fyrtårnet.
 Pyramiden står endnu i dag, og kan kun konstateres at have lidt mindre skader til ydersiden.
 De hængende havers eksistens er aldrig entydigt blevet bevist, hvorfor man ikke har ruiner eller artefakter herfra.
I stedet for "underværker" talte de gamle grækere om "syner, seværdigheder" (theamata) (Τὰ ἑπτὰ θεάματα τῆς οἰκουμένης [γῆς]). Senere gik man over til ordet for "underværk" (thaumata), hvad man også benytter i moderne græsk (Επτά θαύματα του αρχαίου κόσμου); men oprindeligt drejede det sig om noget i retning af en liste eller guidebog over seværdigheder.

De nye syv underværker 

Den oprindelige liste er centreret omkring Middelhavet, så der er siden gjort adskillige forsøg på at samle en mere almen liste. Kåringen af syv nye vidundere fandt sted den 7. juli 2007. En privat mand fik idéen til at kåre syv nye vidundere. "New7Wonders Foundation" blev oprettet og hævder, at over 90 millioner stemmer valgte følgende liste; dette tal har dog været meget kritiseret for ikke at være korrekt:

 Den kinesiske mur
 Oldtidsbyen Petra i Jordan
 Brasiliens kristusstatue, Cristo Redentor
 Perus Machu Picchu-ruiner
 Mexicos Maya-ruiner ved: Chichen Itza
 Colosseum i Rom
 Taj Mahal i Indien

Pyramiderne ved Giza i Egypten deltog i internetafstemningen. Da de som de eneste af de oprindelige 7 vidundere har overlevet til i dag blev de også hædret ved uddelingen. UNESCO har ikke haft noget med kåringen af disse nye vidundere at gøre.

Referencer

Eksterne henvisninger 

 Læs om antikkens syv vidundere her

Se også 
 UNESCO's Verdensarvsliste
Kolossen på Rhodos

Kolossen på Rhodos var en gigantisk bronzestatue som forestillede solguden Helios, den blev rejst til minde om Rhodos' belejring i 305 f.Kr. – 304 f.Kr.. I følge de mål, som er blevet overleveret fra antikken var selve statuen, uden sokkel, på størrelse med Rundetårn i København.

Kolossen på Rhodos var et af oldtidens syv underværker.

Forhistorie 
Da Alexander den store døde i 323 f.Kr. var der ingen plan for, hvem der skulle efterfølge ham, og hans rige blev derfor delt op mellem diadokerne. Dette skete ikke uden kamp; Rhodos havde allieret sig med Ptolemaios 1., da han havde taget kontrollen i Egypten. Rhodos blev herefter invaderet af Ptolemaios’ modstander Demetrios med en stor hær, han iværksatte en belejring af byen, men den holdt til en undsætningsstyrke ankom, og Demetrios måtte trække sig tilbage.
Efter sejren besluttede rhodiorne af rejse en gigantstatue af deres skytsgud, Helios. Konstruktionsarbejdet blev overladt til Chares af Lindos, som før havde konstrueret andre gigantstatuer. Byggeriet blev finansieret af det udstyr Demetrios havde efterladt sig.

Konstruktion 
Kolossens konstruktion varierer i flere antikke kilder, men den beskrives gennemgående som en statue bygget op rundt om en række stensøjler på en 15 meter høj marmorsokkel. Bronzeplader blev sat fast på søjlerne og udgjorde overfladen, der forestillede Helios. Selve statuen var omkring 34 meter høj, men hvor den var placeret i havnen er der ikke enighed om. Materialet til statuen kom for en stor del fra det udstyr Demetrios’ hær havde efterladt efter tilbagetrækningen. Byggeriet varede i 12 år og blev afsluttet i 282 f.Kr..

Destruktion 
Statuen stod kun i 54 år indtil Rhodos blev ramt af et jordskælv i 226 f.Kr.. Ved skælvet knækkede statuen ved knæene og faldt sammen på land. Ptolemaios 3. tilbød at betale for at få den genrejst men et orakel fik folkene fra Rhodos til at være bange for at de havde fornærmet Helios og de afslog at få den genrejst. Den faldne statue lå på jorden i mere end 800 år. I 654 erobrede en arabisk hær under Muawiyah 1. Rhodos og ifølge kronikøren Theophanes blev resterne af statuen solgt til en handelsrejsende fra Edessa. Køberen fik statuen brudt op og transporteret væk på ryggen af 900 kameler til sit hjem.

At kolossen skrævede over havneindløbet, er et resultat af senere tiders forestillinger om vidunderet. Mange illustrationer viser hvordan statuens fødder står på hver side af havne-mundingen og skibe, der passerer under dem.

Rekonstruktion 
I 1989 blev en stenkonstruktion, der lignede en fod opdaget I havet ud for Rhodos, og det blev spekuleret om det var et fragment fra statuen. Det er siden blevet fastslået at det var et stykke byggeaffald, som var kastet i havet.

På Rhodos har der været spekulationer i om statuen skulle genopbygges for at trække flere turister til øen og byen, men alle planer er blevet skrinlagt på grund af manglende finansiering.

Antikkens græske arkitektur
Statuer
Monumenter
Verdens syv underværker
Bygninger, konstruktioner og anlæg i Grækenland
Rhodos
Christus am Ölberge

Christus am Ölberge opus 85 er et oratorium for tre solostemmer, kor og orkester af Ludwig van Beethoven fra (1803). Oratoriet viser Jesu følelsesmæssige uro i haven Getsemane på Oliebjerget inden hans korsfæstelse.

Værker af Ludwig van Beethoven
Korsets ord

Korsets ord er et udtryk som forekommer flere steder i salmebogen.

Ordbog over det danske sprog oplyser at det skal betyde "Jesu ord paa korset".

Men udtrykket stammer fra de tidligere bibeloversættelser, hvor apostelen Paulus skriver:

"Thi Korsets Ord er vel for dem, som fortabes, en Daarskab, men for dem, som frelses, for os er det en Guds Kraft" (1Kor.1,18).

Imidlertid er der intet, der tyder på, at Paulus har kendt nogen tradition om Jesu ord på korset. Der er faktisk tale om en ængsteligt ordret oversættelse af Paulus' græsk (logos stauroi). Den nye oversættelse lyder da også:

"For vel er ordet om korset en dårskab for dem, der fortabes, men for os, der frelses, er det Guds kraft".

Meningen er altså en helt anden: Paulus taler ikke om Jesu ord på korset, men om forkyndelsen af korset, eller forkyndelsen af Jesu korsdød.

Kristendom
Bittersød natskygge

 
Bittersød natskygge (Solanum dulcamara) er en klatrende halvbusk, der kan blive op til 2 meter høj. I Danmark vokser den almindeligt f.eks. i fugtig skov, på strandvolde og i klitter. Alle dele af planten er giftige på grund af et indhold af steroidalkaloider. Giftindholdet er så højt, at 30-40 umodne bær er dødelig dosis for småbørn.

Beskrivelse 
Bittersød natskygge er en flerårig, klatrende halvbusk. Stænglerne er glatte med rundt tværsnit, men de nederste dele kan udvikle uregelmæssige vinger, og efterhånden bliver de træagtige. Bladene sidder spredt, og de er hele og ægformede. Inderst mod stilken har bladene ofte spydformede flige. Oversiden er blank og græsgrøn, mens undersiden er mat lysegrøn.

Planten blomstrer i juni-august. Blomsterne er samlet i endestillede stande, og de enkelte blomster er stjerneformede og mørkt violette med tilbagebøjede kronblade og støvdragerne samlet i en gul, midtstillet kegle. Frugterne er ægformede, røde bær.

Rodnettet er trævlet og højtliggende.

Højde x bredde og årlig tilvækst: 1,80 x 0,50 m (180 x 50 cm/år).

Voksested 

Bittersød natskygge er udbredt i Nordafrika, Kaukasus, Central- og Østasien samt Europa, herunder Danmark, hvor den er almindelig i det meste af landet. Den vokser på våd, næringsrig bund i krat og rørsumpe, i grøfter, på strandvolde, ved åer og i klitter.

I de såkaldte ”fuglekøjer” på Fanø findes den sammen med bl.a. alm. fredløs, dunbirk, duskfredløs, firkløft, glanspil, glat dueurt, gul iris, kærgaltetand, rødel, seljepil, stor nælde, sværtevæld, tørst og vild ribs.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lianer
Violette blomster
Engplanter
Giftige planter
Natskygge